Wósadnik
Wósadnik (teke: Wosadnik) z pódtitelom: Cerkwine powěsći za dolnołužyske serbske wosady - jo był dolnoserbski cerkwiny casopis (mjasecnik), kótaryž jo se wudawał w lětach 1904-1913. W decembrje 1904 toś ten casopis jo wujšeł prědny raz na probu. 

Prědny wudawaŕ togo casopisa jo był Benjamin Běgaŕ gromaźe ze Hajnom Rizom. Wót 1910 casopis jo redigěrował Fryco Rocha. We Wósadniku jo teke Měto Wjeńcko publicěrował. Wón jo napisał Mójo drogowanje do Jerusalema, kótarež jo było w někotarych źělach wózjawjone. 

W 1905 zapłaśarjow (wóteběrarjow) togo łopjena jo było 1000.

Wšykne cysła casopisa Wósadnik wót 1904 až do lěta 1913 su se zjawnosći na bokach digitalneje biblioteki dolnoserbski.de spśistupnili. Digitalizaciju su naźěłali pśistajone w Serbskem Instituśe pod nawjedowanim dr. Hauke Bartelsa.

Žrědła

Literatura 
 Gerat Hantška, Naše korjenje. K stawiznam a kulturje Dolneje Łužyce. Publicistika 1954-1983, pśeł. do dolnoserbšćiny Wylem Bjero, Budyšyn 1985

Eksterne wótkaze
 How móžośo cysła Wósadnika namakaś.
 Wósadnik online

Dolna Łužyca
Serbski casopis